AR Auditorlar Palatası Şurasının 20.10.2015-ci il tarixli

 267 saylı Qərarı ilə təsdiq edilmiş “Auditin aparılması və

 sənədləşdirilməsinə dair” BAS-nın tətbiqi barədə Təlimata

 və 210 saylı “Audit tapşırığı şərtlərinin razılaşdırılması”

 BAS-na **1 saylı ƏLAVƏ**

**AUDITIN KEÇIRILMƏSI ÜZRƏ**

**MƏKTUB – SAZİŞ**

 **Bakı şəhəri 03.02.2025-ci il**

Hörmətli cənablar!

“Qərbi Kaspi Univeristeti”-nin (VÖEN 1700370951) 01 yanvar 2024-cü il tarixdən 31 dekabr 2024-cü il tarixədək olan maliyyə - təsərrüfat fəaliyyəti barədə aparılmış əməliyyatlara dair Uçot – Hesabat Sənədlərinin, o cümlədən, bu barədə tərtib olunmuş “Maliyyə vəziyyəti haqqında”, “Mənfəət və ya zərər və digər məcmu gəlir haqqında”,“Kapitalda dəyişikliklər haqqında”, “Pul vəsaitlərinin hərəkəti haqqında” və sair Hesabatları, habelə, həmin il ərzində aparılmış Uçot siyasəti üzrə keçiriləcək Auditlə əlaqədar olaraq 003-MHA saylı 23.01.2025-ci il tarixli “Auditor xidməti göstərilməsi barədə” Müqavilə öhdəliklərini qəbul edirik. Bununla bağlı olan məsələlərin icrasının vaxtında və keyfiyyətlə yerinə yetirilməsi məqsədi ilə həmin “**Məktub – Saziş”lə** aşağıda qeyd edilənləri nəzərə almağınızı və lazımi köməkliklərin göstərilməsi üçün müvafiq əməkdaşlarınızı səfərbər etməyinizi xahiş edirik.

 Məlum edirik ki, Audit, sizinlə bağlanılmış 003 –MHA saylı 23.01.2025-ci il tarixli “Auditor xidməti göstərilməsi barədə” Müqavilənin şərtlərinə, o cümlədən, AR Auditorlar Palatası Şurası tərəfindən təsdiq olunmuş müvafiq Standartların, Proqramların, Planların, “Auditin aparılması və sənədləşdirilməsinə dair” BAS-nın tətbiqi barədə Təlimatın və digər müvafiq Qanunvericilik Aktlarının tələblərinə uyğun olaraq aparılacaqdır.

 Yuxarıda qeyd edilənlərlə bərabər Auditor tərəfindən Auditorların Peşə Etikası Məcəlləsinin normalarına düzgün riayət edilməsi, aparılmış uçot işlərində və tərtib olunmuş hesabatlarda başvermə səbəblərindən asılı olmayaraq əhəmiyyətli təhriflərin olmamasına dair əminlik əldə edilməsi üçün bütün müvafiq sənədlər auditə rəsmi olaraq təqdim edilməli, müvafiq formada göndərilməli və eyni zamanda, müvafiq iş şəraiti yaradılmalıdır.

 Keçiriləcək Audit Auditor tərəfindən düzgün proqramlaşdırılmalı, planlaşdırılmalı, onun strategiyası düzgün müəyyən edilməli, eyni zamanda, Maliyyə Hesabatlarının məbləğ rəqəmlərinin və digər məlumatlarının düzgünlüyünün təsdiq edilməsi üçün kifayət qədər Auditor sübutları toplanılmalı, eyni zamanda, müvafiq Audit prosedurları həyata keçirilməli, seçilmiş və ya tətbiq olunmuş uçot siyasətinin vəziyyəti qiymətləndirilməlidir.

 Audit prosesində və ya onun keçirilməsi mərhələlərində, lazım gəldikcə, müəyyən olunmuş müvafiq məsələlər və ya çatışmazlıqlar barədə sizin və partnyorlarınızın məlumatlandırılması məqsədi ilə sizə də şifahi və ya yazılı formada müvafiq məlumatlar bildiriləcəkdir.

 Audit zamanı bir sıra prosedurlardan, testlərdən, toplanılacaq müvafiq Auditor sübutlarından istifadə edilərək nəticələrə uyğun olan müvafiq Auditor Hesabatı (Auditor Rəyi) və toplanılmış iş sənədləri müəyyən olunmuş qaydada və formada sizin və partnyorlarınızın tanış olması məqsədi ilə Sizə də təhvil veriləcəkdir.

 Auditin vaxtında və keyfiyyətli aparılması üçün zəruri olan əməliyyat, Mühasibat, Maliyyə Hesabat Sənədləri və digər məlumatlar, bizim tələbimizlə vaxtında tərtib və təsdiq edilərək auditə təqdim edilməlidir.

 Auditə təqdim ediləcək Sənədlərin düzgünlüyünə, qanunilyinə və əsaslılığına görə müvafiq Qanuni tələblərə uyğun olaraq Sizin müvafiq əməkdaşlarınız məsuliyyət daşıyırlar.

 Xahiş edirəm, Sizə təqdim edilən həmin **MƏKTUB – SAZİŞ** Sənədini ola biləcək təkliflərinizi də qeyd etməklə imzalayasınız və bir nüsxəsini Auditor xidmətinin icrası üçün istifadə edilməli olan “Qərbi Kaspi Univeristeti”-nə dair aşağıda qeyd edilən sənədlərlə birlikdə (auditin əhatə etdiyi dövrə dair) auditə təqdim edəsiniz və ya professional\_auditor\_xidmetleri@mail.ru elektron ünvanına göndərəsiniz .

1. Təsis və qeydiyyat sənədləri (Nizamnamə, VÖEN, Çıxarış Sənədləri).
2. İlin əvvəlinə və sonuna bank çıxarışlarının surətləri.
3. İlin əvvəlinə və sonuna Xəzinə Hesabatlarının surətləri.
4. 2023 və 2024-cü illərə dair Mənfəət Vergisinin Bəyannamələri.
5. Vergi, DSMF yoxlamalarının, ümumi Auditin Aktları .
6. Debitor - kreditorların siyahısı və bu barədə digər Sənədlər.
7. Ehtiyatlar barədə Sənədlər.
8. Digər öhdəliklər barədə Sənədlər.
9. Əsas vəsaitlər və qeyri - maddi aktivlər barədə Sənədlər.
10. Cəmiyyətin Törəmə Müəssisələri barədə Arayış və digər müvafiq Sənədlər.
11. Universitetin İddia və ya Məhkəmə proseslərində iştirak vəziyyəti barədə Məlumatlar.
12. 2024-cü hesabat dövründən sonra baş vermiş əhəmiyyətli hadisələr barədə məlumatlar.
13. 2024-cü hesabat ilinə dair konsolidə edilmiş Maliyyə Hesabatları.
14. Audit Proqramında nəzərdə tutulanların icrası ilə bağlı digər Sənədlər.

 **Hörmətlə,**

 **“İcraçı” - Auditor: Ş.N.Şirinova**

 **Tanış oldum və bir nüsxəsini qəbul etdim: 03.02.2025-ci il**

 **“Sifarişçi”: R.H.Bağırov**